b'\n_START_ARTICLE_\nAmeera al-Taweel\n_START_SECTION_\nVia\xc8\x9ba personal\xc4\x83\n_START_PARAGRAPH_\nAmeerah provine din clasa de mijloc, din tribul Al-\xe2\x80\x98Utaibi din regiunea Najd. Ea a ob\xc8\x9binut titlul de prin\xc8\x9bes\xc4\x83 \xc3\xaen urma c\xc4\x83s\xc4\x83toriei cu prin\xc8\x9bul saudit Al-Waleed bin Talal. Spre deosebire de celelalte femei din familiile regale din Arabia Saudit\xc4\x83, Ameerah este recunoscut\xc4\x83 ca fiind singura prin\xc8\x9bes\xc4\x83 saudit\xc4\x83 care \xc8\x99i-a \xc3\xaenso\xc8\x9bit \xc8\x99i reprezentat so\xc8\x9bul de multe ori \xc3\xaen deplas\xc4\x83rile sale \xc3\xaen str\xc4\x83in\xc4\x83tate. Acest lucru a condus la o cre\xc8\x99tere social\xc4\x83 semnificativ\xc4\x83 \xc3\xaen r\xc3\xa2ndul poporului saudit, mai ales c\xc4\x83 a avut \xc3\xaentrevederi cu importan\xc8\x9bi oameni de afaceri, dar \xc8\x99i cu lideri de stat._NEWLINE_De\xc8\x99i nu \xc3\xaei place s\xc4\x83 vorbeasc\xc4\x83 despre via\xc8\x9ba ei privat\xc4\x83, ea a declarat c\xc4\x83 provine dintr-o familie din clasa de mijloc \xc8\x99i c\xc4\x83 mama ei a divor\xc8\x9bat. Cu toate c\xc4\x83 se trage dintr-o familie obi\xc8\x99nuit\xc4\x83, Ameerah sus\xc8\x9bine c\xc4\x83 educa\xc8\x9bia este mult mai important\xc4\x83 dec\xc3\xa2t orice titlu ar putea fi \xc8\x99i declar\xc4\x83 c\xc4\x83 educa\xc8\x9bia i-a oferit instrumentele necesare pentru a profita din plin de titlul ei, devenind astfel parte activ\xc4\x83 a funda\xc8\x9biei Al-Waleed bin Talal._NEWLINE_Ameera a studiat literatura la Universitatea Regele Saud din Arabia Saudit\xc4\x83 \xc8\x99i administrarea afacerilor la Universitatea New Haven din Connecticut, de\xc8\x99i a continuat s\xc4\x83 locuiasc\xc4\x83 \xc3\xaen tara ei natal\xc4\x83 \xc3\xaen majoritatea timpului dedicat studiilor americane. Ea spune c\xc4\x83 acest lucru a fost posibil prin intermediul unei profesor de la \xc8\x99coal\xc4\x83 pe care-l cuno\xc8\x99tea \xc8\x99i c\xc4\x83 a fost un proces de colaborare care implica multe video-conferin\xc8\x9be \xc8\x99i vizite de lucru._NEWLINE_Ameera s-a c\xc4\x83s\xc4\x83torit \xc3\xaen 2006 cu prin\xc8\x9bul Al-Waleed bin Talal, pre\xc8\x99edintele companiei Kingdom Holding, fiind cea de-a treia so\xc8\x9bia a acestuia. \xc3\x8en 2013, cei doi divor\xc8\x9beaz\xc4\x83 \xc3\xaen lini\xc8\x99te. Purt\xc4\x83torul de cuvant al prin\xc8\x9besei a declarat c\xc4\x83 despar\xc8\x9birea lor a fost pe cale amiabil\xc4\x83, cei doi continu\xc3\xa2nd s\xc4\x83 se sprijine reciproc \xc8\x99i s\xc4\x83 r\xc4\x83m\xc3\xa2n\xc4\x83 prieteni buni._NEWLINE_Chiar dac\xc4\x83 prin\xc8\x9besa saudit\xc4\x83 \xc8\x99i-a sus\xc8\x9binut punctele de vedere \xc3\xaen afara \xc8\x9b\xc4\x83rii sale, acest lucru nu a \xc3\xaensemnat c\xc4\x83 a fost lipsit de consecin\xc8\x9be. \xc3\x8en 2012, printul Khalid bin Talal bin Abdul Aziz, cumnatul Ameerei, si-a mustrat fratele pentru permisivitatea sa de \xc3\xaei permite so\xc8\x9biei sale o at\xc3\xa2t de mare liberate de exprimare \xc3\xaen mass-media, ad\xc4\x83ug\xc3\xa2nd tot o dat\xc4\x83 c\xc4\x83 vor exista repercusiuni servere dac\xc4\x83 printul nu \xc3\xae\xc8\x99i opre\xc8\x99te so\xc8\x9bia de la a purta dialoguri care contravin familiei, religiei \xc8\x99i valorilor saudite: \xe2\x80\x9e Onoarea familiei noastre este precum o linie ro\xc8\x99ie \xc8\x99i, dac\xc4\x83 nu respec\xc8\x9bi aceast\xc4\x83 onoare, atunci noi vom lua m\xc4\x83suri ... dac\xc4\x83 nu te opre\xc8\x99ti din a mai face astfel de declara\xc8\x9bii, ac\xc8\x9biunile noastre vor fi foarte severe \xc8\x99i dure, asta \xc3\xaent\xc3\xa2mpl\xc3\xa2ndu-se data viitoare f\xc4\x83r\xc4\x83 vreo avertizare prealabil\xc4\x83.\n_START_SECTION_\nCariera\n_START_PARAGRAPH_\nPrin\xc8\x9besa Ameera a absolvit cu o distinc\xc8\x9bie \xc3\xaenalt\xc4\x83 - magna cum laude - Facultatea de Administrarea Afacerilor din cadrul Universita\xc8\x9bii New Haven. Femeie de afaceri \xc8\x99i filantrop, Ameera a de\xc8\x9binut p\xc3\xa2n\xc4\x83 de cur\xc3\xa2nd func\xc8\x9bia de vice-pre\xc8\x99edinte \xc8\x99i secretar general al Funda\xc8\x9biei Al-Waleed bin Talal. \xc3\x8en prezent, ea este fondatorul  \xc8\x99i pre\xc8\x99edintele agentiei TimeAgency ce are ca scop promovarea talentelor, este membru al Consiliului de Administra\xc8\x9bie al companiei Silatech, o organiza\xc8\x9bie interna\xc8\x9bional\xc4\x83 ce activeaz\xc4\x83 \xc3\xaen domeniul facilit\xc4\x83rii g\xc4\x83sirii unui loc de  munc\xc4\x83 \xc3\xaen r\xc3\xa2ndul tinerilor, pun\xc3\xa2nd  accent pe valorificarea competen\xc8\x9belor tinerilor din lumea arab\xc4\x83 prin crearea de locuri de munc\xc4\x83 \xc8\x99i oportunit\xc4\x83\xc8\x9bi economice mai mari, precum \xc8\x99i prin g\xc4\x83sirea unor abord\xc4\x83ri noi \xc8\x99i inovatoare ce au ca scop diminuarea \xc8\x99omajului din regiune. Prin\xc8\x9besa este un membru de onoare al Asocia\xc8\x9biei Copiilor cu handicap \xc8\x99i un membru de onoare al Societ\xc4\x83\xc8\x9bii Saudite pentru Voluntariat. De asemenea, este pre\xc8\x99edintele \xc8\x99i co-fondatorul Centrului de Voluntariat Tasamy pentru ini\xc8\x9biative ale tineretului._NEWLINE_Ca vice-pre\xc8\x99edinte al Consiliului de Administra\xc8\x9bie al Funda\xc8\x9biei Al-Waleed Bin Talal, a avut \xc3\xaen subordine mul\xc8\x9bi subalterni \xc8\x99i a condus un num\xc4\x83r foarte mare de proiecte importante, precum ar fi inaugurarea departamentului de art\xc4\x83 islamic\xc4\x83 din cadrul Muzeului Louvre din Paris. Ast\xc4\x83zi, \xc3\xae\xc8\x99i asum\xc4\x83 conducerea campaniei ce vizeaz\xc4\x83 schimbarea rolului femeii at\xc3\xa2t \xc3\xaen societatea saudit\xc4\x83, c\xc3\xa2t \xc8\x99i in cea arab\xc4\x83. _NEWLINE_\xc3\x8en mai 2013, Alte\xc8\x9ba Sa Prin\xc8\x9besa Ameera Al-Taweel din Arabia Saudit\xc4\x83 a participat la sesiunea plenar\xc4\x83 intitulat\xc4\x83 \xe2\x80\x9eProcesul de afaceri pentru diversitatea de gen\xe2\x80\x9d \xc3\xaen cadrul Forumului Economic Mondial din Orientul Mijlociu \xc8\x99i Africa de Nord.\n_START_SECTION_\nActivitatea umanitar\xc4\x83\n_START_PARAGRAPH_\n\xc3\x8en calitate de vice pre\xc8\x99edinte al consiliului de administra\xc8\x9bie \xc8\x99i director al Comitetului Executiv al Funda\xc8\x9biei Al-Waleed bin Talal din Arabia Saudit\xc4\x83, dar \xc8\x99i a Funda\xc8\x9biei Interna\xc8\x9bionale Al-Waleed bin Talal, Alte\xc8\x9ba Sa, Prin\xc8\x9besa Ameera a sus\xc8\x9binut o gam\xc4\x83 larg\xc4\x83 de proiecte umanitare, at\xc3\xa2t \xc3\xaen Arabia Saudit\xc4\x83, c\xc3\xa2t si in restul lumii. Funda\xc8\x9bia este o organiza\xc8\x9bie interna\xc8\x9bional\xc4\x83, non-profit dedicat\xc4\x83 programelor \xc8\x99i proiectelor care vizeaz\xc4\x83 reducerea s\xc4\x83r\xc4\x83ciei, \xc3\xaentr-ajutorarea \xc3\xaen caz de catastrof\xc4\x83, a dialogului interconfesional, precum  \xc8\x99i a emancip\xc4\x83rii femeii._NEWLINE_Prin\xc8\x9besa Ameera, fosta so\xc8\x9bie a Prin\xc8\x9bului Al-Waleed bin Talal, desfa\xc8\x99oar\xc4\x83 multe activit\xc4\x83\xc8\x9bi umanitare \xc3\xaentr-un efort de a \xc3\xaentelege c\xc3\xa2t mai bine cele mai presante provoc\xc4\x83ri cu care se confrunt\xc4\x83 lumea \xc3\xaen zilele noastre. Prin vizitarea ONG-urilor \xc8\x99i a altor organiza\xc8\x9bii de ajutorare \xc8\x99i dezvoltare, ea \xc3\xae\xc8\x99i dore\xc8\x99te s\xc4\x83 \xc3\xaembun\xc4\x83\xc8\x9b\xc4\x83teasc\xc4\x83 \xc8\x99i s\xc4\x83 promoveze imaginea femeii saudite prin rolul ei de reprezentant al  Funda\xc8\x9biilor Al-Waleed, pun\xc3\xa2nd astfel \xc3\xaen aplicare diverse proiecte \xc8\x99i efectu\xc3\xa2nd vizite de lucru._NEWLINE_\xc3\x8en afara Arabiei Saudite, prin\xc8\x9besa a inaugurat Orfelinatul Al-Waleed Bin Talal, din Burkina Faso \xc8\x99i a c\xc4\x83l\xc4\x83torit \xc3\xaen Pakistan pentru a oferi ajutor \xc8\x99i alinare victimelor inunda\xc8\x9biilor din \xc8\x9bar\xc4\x83. \xc3\x8empreun\xc4\x83 cu printul Philip, Duce de Edinburgh, Prin\xc8\x9besa Ameera a inaugurat Centrul de Studii Islamice de la Universitatea din Cambridge \xe2\x80\x9ePrintul Al-Waleed Bin Talal\xe2\x80\x9d, unde i-a fost acordat\xc4\x83 de c\xc4\x83tre prin\xc8\x9bul Philip cea de-a 800-a medalie aniversar\xc4\x83 pentru activit\xc8\x9b\xc4\x83i filantropice deosbite. \xc3\x8en 2011, ea a condus o misiune de ajutorare \xc3\xaen Somalia, unde ea \xc8\x99i so\xc8\x9bul ei au supravegheat distribu\xc8\x9bia ajutoarelor oferite de funda\xc8\x9bie._NEWLINE_\xc3\x8en septembrie 2012, prin\xc8\x9besa Ameera a oferit un interviu pe larg pentru emisiunea NBC Today din re\xc8\x9beaua de televiziune CNN International din SUA, precum \xc8\x99i \xc3\xaen reviste precum Time \xc8\x99i Foreign Policy \xc3\xaen care \xc3\xae\xc8\x99i exprima sprijinul pentru acordarea dreptului de a conduce femeilor din \xc8\x9bara sa, dar \xc8\x99i sus\xc8\x9binerea emancip\xc4\x83rii femeii pentru a avea un rol mai proeminent \xc3\xaen dezvoltarea societ\xc4\x83\xc8\x9bii arabe. De asemenea, \xc3\xaen 2011 a participat la un colocviu la care a luat parte \xc8\x99i fostul pre\xc8\x99edinte american Bill Clinton cu titlul \xe2\x80\x9eVoci pentru schimbare \xc3\xaen Orientul Mijlociu \xc8\x99i Africa de Nord\xe2\x80\x9d \xc3\xaen cadrul Funda\xc8\x9biei Clinton pentru Initia\xc8\x9biva Globala, unde a discutat despre opiniile sale cu privire la mi\xc8\x99c\xc4\x83rile ce vizau schimb\xc4\x83rile din regiune. Ea \xc3\xae\xc8\x99i descrie abordarea ca fiind o \xe2\x80\x9eevolu\xc8\x9bie, nu revolu\xc8\x9bie" \xc8\x99i  aceast\xc4\x83 perspectiv\xc4\x83 pozitiv\xc4\x83 \xc8\x99i hot\xc4\x83r\xc3\xa2t\xc4\x83  define\xc8\x99te punctul s\xc4\x83u de vedere asupra viitorului \xc8\x9b\xc4\x83rii sale. Prin\xc8\x9besa Ameera a fost intervievat\xc4\x83 recent de Charlie Rose pentru  a vorbi despre munca ei pentru drepturi egale \xc3\xaentre sexe \xc8\x99i emanciparea femeilor \xc3\xaen Arabia Saudit\xc4\x83 prin intermediul funda\xc8\x9biilor Al-Waleed._NEWLINE_\xc3\x8en 2010, prin\xc8\x9besa Ameera a primit \xc3\xaen numele funda\xc8\x9biei Al-Waleed Bin Talal premiul special acordat pentru activit\xc4\x83\xc8\x9bile umanitare desf\xc4\x83\xc8\x99urate \xc3\xaen cadrul ceremoniei Arabian Business Achievement Awards. De asemenea, ea a fost numit\xc4\x83 ca cel mai bun pre\xc8\x99edinte de compaie debutant din Orientul Mijlociu din r\xc3\xa2ndul femeilor \xc3\xaen anul 2012, iar \xc3\xaen 2013 s-a clasat a 3 \xe2\x80\x93 a  \xc3\xaen topul celor mai influente femei din spa\xc8\x9biul arab. De asemenea, a primit titul de \xe2\x80\x9eFemeia Anului" \xc3\xaen anul 2012 acordat de Institutul de Excelen\xc8\x9b\xc4\x83 din Orientul Mijlociu.'